**Likumprojekta**

**"Grozījumi** **likumā "Par nodokļiem un nodevām""**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts ir izstrādāts saskaņā ar Ministru kabineta 2010.gada 26.augusta rīkojumu Nr.513 „Par Pasākumu plāna ēnu ekonomikas apkarošanai un godīgas konkurences nodrošināšanai 2010.-2013.gadam”, lai izpildītu plāna  21.punktā paredzētā uzdevuma izpildi - ieviest normu, kura noteiktu, ka pēc likumā „Par nodokļiem un nodevām” noteiktā sliekšņa sasniegšanas juridiskajām personām jādeklarē visus iepriekšējā mēneša laikā skaidrā naudā veiktos darījumus – arī ar fiziskajām personām, kurām atbilstoši nodokļu jomu reglamentējošajiem normatīvajiem aktiem nav jāreģistrējas VID kā saimnieciskās darbības veicējām;  25.punktā dotā uzdevuma izpildi - sakārtot likumdošanu atbilstoši OECD vadlīnijām par transfercenu piemērošanu, to pamatojumu ar dokumentiem, un, atbilstoši labākajai praksei – pagarināt iespējamo  auditējamo periodu uz pieciem gadiem. Normatīvajos aktos iestrādāt iespēju komersantiem vērsties VID pirms darījuma veikšanas pārbaudīt transfercenas noteikšanas atbilstību normatīvajiem aktiem (atkārtoti nodokļu auditā minētais jautājums nav pārbaudāms).  Likumprojekts izstrādāts, lai nodrošinātu Ministru kabineta 2010.gada 30.marta sēdes protokola Nr.16 47§ 9.punktā  paredzētā uzdevuma izpildi - sagatavot un iesniegt noteiktā kārtībā nepieciešamos grozījumus likumā „Par Valsts ieņēmumu dienestu”, kas paredzētu pilnveidot vienkāršoto uzņēmumu likvidācijas procesu, kā arī 10.punktā dotā uzdevuma izpildi, kas paredz sagatavot nepieciešamos grozījumus Latvijas Administratīvo pārkāpumu kodeksā, kas paredzētu paplašināt Valsts ieņēmumu dienesta (turpmāk – VID) kompetenci ar tiesībām piemērot personai sodu „tiesību atņemšana uz visu veidu komercdarbību” vai „tiesību atņemšana ieņemt noteiktus amatus”.  Likumprojekts izstrādāts, lai, pamatojoties uz Ministru kabineta 2011.gada 5.aprīļa sēdes protokollēmuma (prot. Nr.22 27.§) " Informatīvais ziņojums "Par problēmām saistībā ar dzīvesvietas deklarēšanas nosacījumu obligātu izpildi" sagatavošanu" 3.punktā doto uzdevumu, sagatavot un iesniegt noteiktā kārtībā Ministru kabinetā likumprojektu par grozījumiem likumā "Par nodokļiem un nodevām":   * nosakot riska adreses, tai skaitā patversmju adreses, kas tiek izmantotas pretlikumīgām darbībām, lai izvairītos no nodokļu samaksas; * paredzot pienākumu VID informēt Uzņēmumu reģistru par riska adresēm un regulāri aktualizēt attiecīgo informāciju; * paredzot tiesības VID komercreģistra pārreģistrācijas laikā, iestājoties definētiem riska nosacījumiem, apturēt komersanta saimniecisko darbību, attiecīgo lēmumu nosūtot Uzņēmumu reģistram ieraksta izdarīšanai. |
| 2. | Pašreizējā situācija un problēmas | Likuma „Par nodokļiem un nodevām” 14.panta astotā daļa paredz gadījumus, kādos uzskatāma pastāvīgā pārstāvniecība Latvijā, ja nerezidents (ārvalsts komersants) veic saimniecisko darbību Latvijā. Turklāt likuma 14.panta 8.1 daļa paredz, kādos gadījumos persona, kurai ir piešķirtas un kura regulāri izmanto pilnvaras noslēgt līgumus tās juridiskās, fiziskās vai citas personas vārdā, kura atrodas, ir izveidota vai nodibināta normatīvajos aktos par zemu nodokļu vai beznodokļu valstīm un teritorijām minētajās valstīs vai teritorijās, uzskatāma par nodokļu maksātāju. Tomēr tiesiskais regulējums attiecībā uz ārzonu, zemu nodokļu un beznodokļu valstīs reģistrēto uzņēmumu saimnieciskās darbības vai komercdarbību veikšanu Latvijā nenodrošina to darbību pietiekamu kontroli. Nodokļu administrācija aizvien biežāk nodokļu pārbaudes laikā iegūst informāciju par nerezidentiem, kas veic saimniecisko vai komercdarbību Latvijas Republikā, nereģistrējoties kā ārvalstu filiāle vai pastāvīgā pārstāvniecība. Juridiskās personas – nerezidenti, kas izvērš savu darbību Latvijas Republikā, pārsvarā ir ārvalstu uzņēmumi, kas reģistrēti, piemēram, Amerikas Savienoto Valstu Delaveras štatā, Panamas Republikā un Krievijas Federācijā. Ja zemu nodokļu vai beznodokļu valstu un teritoriju rezidenti veic saimniecisko darbību, izmantojot pastāvīgo pārstāvniecību Latvijā, pastāv grūtības iekasēt nodokli par Latvijā gūto ienākumu, jo ar zemu nodokļu vai beznodokļu valstīm un teritorijām nepastāv informācijas apmaiņa un administratīvās sadarbības mehānisma un uzņēmuma faktiskie īpašnieki vai likumiskie pārstāvji nav zināmi. Šādos gadījumos pastāv iespējas izvairīties no nodokļu nomaksas par zemu nodokļu vai beznodokļu valstu un uzņēmumu pastāvīgo pārstāvniecību Latvijā gūto ienākumu, un šie uzņēmumi ir izdevīgākā stāvoklī, salīdzinot ar Latvijas rezidentiem un citu valstu rezidentiem, ar kuru valstīm Latvijai ir noslēgtas nodokļu konvencijas un ir nodrošināta savstarpēja administratīvā palīdzība, jo attiecībā pret tiem nav iespējams piemērot piespiedu līdzekļus, saukt pie administratīvās atbildības un no tiem piedzīt nodokļus. Lai ārzonu uzņēmumi nespētu izvairīties no pastāvīgās pārstāvniecības nodibināšanas Latvijā un novērstu izvairīšanos no nodokļu nomaksas, nepieciešams papildināt šobrīd spēkā esošo regulējumu ar papildus kritērijiem, piemērojot likuma „Par nodokļiem un nodevām” 14.panta astoto daļu.  Likumā „Par nodokļiem un nodevām” 23.2 pantā un likuma „Par uzņēmumu ienākuma nodokli” 141.pantā ir noteiktas nodokļu administrācijas tiesības, veicot nodokļu revīziju (auditu) pārbaudīt darījumu cenas (vērtības) noteikšanas pareizību un precizēt darījuma cenu (vērtību) šādos gadījumos. Taču nav precīzi noteikts, kādu informāciju un kādos gadījumos ir pienākums sniegt nodokļu maksātājam pēc nodokļu administrācijas pieprasījuma, lai apliecinātu darījuma cenas atbilstību tirgus cenai. Turklāt šobrīd likums neparedz tiesības nodokļu maksātājam slēgt vienošanos ar nodokļu administrāciju par darījuma tirgus vērtības (cenas) noteikšanu konkrētam darījumam vai darījuma veidam. Lai atvieglotu nodokļu maksātājam paredzēto uzdevumu noteikt darījuma vērtības atbilstību tirgus vērtībai, ir nepieciešams ieviest ārvalstu praksei atbilstošu saskaņošanas procedūru ar nodokļu administrāciju par plānotā darījuma cenas noteikšanas politiku, saskaņā ar darījumu tirgus vērtības (preces vai produkta tirgus cenas) noteikšanas metodēm. Nodokļu maksātājam ir tiesības zināt, vai ir pareizi noteikta apliekamā bāze nodokļu aprēķināšanas vajadzībām un iegūt pārliecību, ka nodokļu administrācija nākotnē neapstrīdēs vienošanās līgumā ietvertos nosacījumus par darījuma cenas (vērtības) noteikšanu.  Likuma „Par nodokļiem un nodevām” 23.panta trešajā daļā ir noteikts audita veikšanas – lēmuma par nodokļu audita rezultātiem pieņemšanas termiņa ierobežojums, taču minēto ierobežojumu nevar attiecināt uz transfertcenu auditiem, jo citās dalībvalstīs noteiktais audita veikšanas ierobežojums atšķiras no likumā „Par nodokļiem un nodevām” noteiktā.  Likuma „Par nodokļiem un nodevām” 30.pants paredz skaidras naudas lietošanas ierobežojumus. Lai varētu veikt efektīvāku skaidrā naudā veikto darījumu kontroli, likumā būtu nepieciešams noteikt pienākumu juridiskajām personām deklarēt visus iepriekšējā mēneša laikā skaidrā naudā veiktos darījumus, kas pārsniedz 1000 latu – arī ar fiziskajām personām, kurām atbilstoši nodokļu jomu reglamentējošajiem normatīvajiem aktiem nav jāreģistrējas VID kā saimnieciskās darbības veicējiem.  Likuma 34.1 pantā ir reglamentēta nodokļu maksātāja saimnieciskās darbības apturēšana normatīvo aktu pārkāpumu gadījumos. Tomēr pastāvošais regulējums satur nepilnības, kuru dēļ tā piemērošana nav efektīva. Konstatējot normatīvo aktu pārkāpumus, speciālās pārbaudes veikšanai uz laiku, kas nav ilgāks par 10 dienām, aptur nodokļu maksātāja struktūrvienības darbību, kurā noticis pārkāpums. Veicot speciālo pārbaudi, var tikt apzināta nodokļu revīzijas (audita) veikšanas nepieciešamība. Pastāvošā saimnieciskās darbības apturēšanas kārtība ir darbietilpīga un nesasniedz mērķi – liegt ar saimniecisko darbību nodarboties nodokļu maksātājiem, kuri pieļauj būtisku normatīvo aktu pārkāpumus un neizpilda nodokļu administrācijas prasības, ir jāaptur tikai būtisku pārkāpumu konstatēšanas gadījumā. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Likumprojekta mērķis ir paaugstināt nodokļu kontroles un administrēšanas efektivitāti, lai novērstu izvairīšanos no nodokļu nomaksas.  Likumprojekts paredz:   * paplašināt šobrīd esošo tiesisko regulējumu, piemērojot likuma „Par nodokļiem un nodevām” 14.panta astotās daļas 4.punktu, par nodokļu maksātāju tiks uzskatīta persona, kurai ir piešķirtas un kura regulāri (vairāk nekā vienu reizi taksācijas periodā) izmanto pilnvaras noslēgt līgumus tās juridiskās, fiziskās vai citas personas vārdā, kura atrodas, ir izveidota vai nodibināta:   1) normatīvajos aktos par zemu nodokļu vai beznodokļu valstīm un teritorijām minētajās valstīs vai teritorijās;  2) valstī, ar kuru Latvijas Republikai nav noslēgto starptautisko līgumu par nodokļu dubultās uzlikšanas un nodokļu nemaksāšanas novēršanu attiecībā uz ienākuma nodokļiem.   * noteikt nodokļu maksātāja pienākumu attiecībā uz informācijas sniegšanu, lai apliecinātu darījuma cenas atbilstību tirgus cenai darījumos ar saistītiem uzņēmumiem; * noteikt nodokļu maksātāja tiesības slēgt iepriekšējo vienošanos ar nodokļu administrāciju par darījuma tirgus vērtības (cenas) noteikšanu konkrētam darījumam vai darījuma veidam; * neattiecināt šobrīd likumā noteiktos ierobežojumus uz darījumu cenu auditiem; * noteikt pienākumu juridiskajām personām deklarēt visus iepriekšējā mēneša laikā skaidrā naudā veiktos darījumus, kas pārsniedz 1000 latu – arī ar fiziskajām personām, kurām atbilstoši nodokļu jomu reglamentējošajiem normatīvajiem aktiem nav jāreģistrējas VID kā saimnieciskās darbības veicējiem * samazina slieksni, sasniedzot kuru, ir nepieciešams deklarēt skaidrā naudā veiktos darījumus no 3000 uz 1000 latiem; kā arī samazina slieksni, sasniedzot kuru, nedrīkst veikt darījumus skaidrā naudā no 10000 latiem uz 5000 latiem; * noteikt nodokļu maksātāju saimnieciskās darbības apturēšanas un atjaunošanas kārtību (brīdināšanu, lēmuma pieņemšanu un publicēšanu, lēmumu apstrīdēšanu), definēt pārkāpumu veidus, kā arī paredzēt nodokļu maksātāju pienākumu ievērot saimnieciskās darbības veikšanas aizliegumu.   Paredzēts paplašināt to gadījumu loku, kuros komersanta darbība var tikt apturēta, liedzot turpināt normatīvajiem aktiem neatbilstošu komercdarbību. Apturot saimniecisko darbību, tiks veikti papildus komersanta darbību ierobežojošie pasākumi, piemēram, speciālo atļauju (licenču) anulēšana, norēķinu operāciju apturēšana, struktūrvienību vai citu saimnieciskās darbības veikšanas vietu noplombēšana vai aizzīmogošana. **VID būs tiesības apturēt nodokļu maksātāja saimniecisko darbību tikai tajā gadījumā, ja nodokļu maksātājs izdarīs smagu pārkāpumu, kas ietekmē maksājamo nodokļu apmēru, turklāt nodokļu maksātājam ir iespēja novērst konstatēto pārkāpumu un saimnieciskā darbība tiks atjaunota vai arī nemaz netiks apturēta.** Ja komersants nenovērsīs pārkāpumu, VID tam neatjaunos saimniecisko darbību. |
| 5. | Projekta izstrādē iesaistītās institūcijas | VID, SIA Ernst & Young Baltic, Latvijas Zvērinātu revidentu asociācija |
| 6. | Iemesli, kādēļ netika nodrošināta sabiedrības līdzdalība | Projektā ir paredzēts nodokļu maksātājam gan labvēlīgs, gan nelabvēlīgs regulējums. Attiecībā uz nelabvēlīgajām normām – jau šobrīd likumā „Par nodokļiem un nodevām” ir paredzēts regulējums nodokļu maksātāja saimnieciskās darbības apturēšanai, šis regulējums šobrīd tiek pilnveidots, lai būtu reāli piemērojams. Grozījumi attiecībā uz normām par skaidro naudas lietošanas ierobežojumu pārkāpumiem daļēji izriet no Pasākumu plāna ēnu ekonomikas apkarošanai un godīgas konkurences nodrošināšanai 2010.-2013.gadam, kas apstiprināts ar Ministru kabineta 2010.gada 26.augusta rīkojumu Nr.513, kas sabiedrībai bija zināms jau pagājušajā gadā.  Turklāt likumprojekta atsevišķu normu izstrādē piedalījās atsevišķas institūcijas - SIA Ernst & Young Baltic, Latvijas Zvērinātu revidentu asociācija. |
| 7. | Cita informācija | Konstatējot kādu no likuma 34.1 panta pirmajā vai ceturtajā daļā minētajiem pārkāpumiem ir jānorāda arī konkrēti pierādījumi un fakti, kas par to liecina, piemēram, attiecībā uz pirmās daļas:  VID veic pārbaudes un pēc katras veiktās pārbaudes sastāda dokumentu, kurā fiksēta pārbaudes laikā konstatētā informācija.  ceturtajā daļā minēto – informācija, ka komercreģistrā kā nodokļu maksātāja vienīgais dalībnieks vai vienīgā amatpersona ir reģistrēta persona, kuras vienīgais iztikas līdzekļu avots ir no valsts un pašvaldību budžeta saņemtie līdzekļi, un pie tam minētās personas deklarētā dzīvesvieta atbilst riska adresei, piemēram, valsts sociālās aprūpes centrs, patversme vai ieslodzījuma vieta. Personas, kura reģistrēta kā nodokļu maksātāja dalībnieka vai amatpersonas paskaidrojums par šajā punktā minētajiem faktiem, tiesībsargājošās iestādes izziņa par dokumentu zādzību vai nozaudēšanu, Iedzīvotāju reģistra dati.  Attiecībā uz kapitālsabiedrības darbības sabiedrības darbības izbeigšanu, Finanšu ministrija ir atbalstījusi Tieslietu ministrijas virzīto (likumprojekts „Grozījumi Komerclikumā”) variantu, ka sabiedrības darbību var izbeigt, pamatojoties uz nodokļu administrācijas lēmumu, ja:  1) sabiedrība viena mēneša laikā pēc administratīvā soda uzlikšanas nav iesniegusi gada pārskatu un kopš pārkāpuma izdarīšanas ir pagājuši vismaz seši mēneši;  2) sabiedrība viena mēneša laikā pēc administratīvā soda uzlikšanas nav iesniegusi nodokļu likumos paredzētās deklarācijas par sešu mēnešu periodu;  3) sabiedrība nodarbina personas, ar kurām nav noslēgts rakstveida darba līgums, un šo personu skaits ir vismaz piecdesmit procenti, bet ne mazāk kā trīs personas no nodarbināto skaita, un sabiedrība triju mēnešu laikā pēc sabiedrības darbības apturēšanas nav novērsusi norādīto trūkumu.  Papildus sagatavots Ministru kabineta sēdes protokollēmums, kas paredz Tieslietu ministrijai (Uzņēmumu reģistram) sadarbībā ar Finanšu ministriju (Valsts ieņēmumu dienestu) gada laikā pēc normas par ieraksta izdarīšanu Uzņēmuma reģistra žurnālā/komercreģistrā par Valsts ieņēmumu dienesta pieņemto lēmumu par nodokļu maksātāja saimnieciskās darbības apturēšanu spēkā stāšanas dienas izvērtēt Tieslietu ministrijai (Uzņēmumu reģistram) papildus piešķiramā finansējuma apjomu no valsts budžeta, ņemot vērā pēc Valsts ieņēmumu dienesta ierosinājuma Uzņēmuma reģistra žurnālā/komercreģistrā faktiski izdarīto ierakstu skaitu, un iesniegt papildus nepieciešamā finansējuma aprēķinus Finanšu ministrijā līdz kārtējā gada 20.janvārim, un Finanšu ministrijai atbilstoši precizēt Tieslietu ministrijas maksimāli pieļaujamos valsts pamatbudžeta izdevumus (bāzes izdevumus).  VID nebūs jāmaksā valsts nodeva par ierakstu izdarīšanu Uzņēmumu reģistra žurnālā un dokumentu reģistrāciju.  Konstatējot, ka nodokļu maksātājs nav sasniedzams norādītajā juridiskajā adresē vai deklarētajā dzīvesvietā, likumprojektā nav paredzēts, ka nodokļu maksātājam jāpaziņo par konkrētu nākamās VID pārbaudes laiku. Normas darbības laiks ir viens gads, kas ir pietiekami ilgs laika posms. VID veic dažādus kontroles pasākumus – gan nodokļu auditus, par kuru uzsākšanas datumu paziņo, gan arī tematiskās pārbaudes, par kuru uzsākšanu pārsvarā nepaziņo, jo šīm pārbaudēm ir operatīvs raksturs. Turklāt atkarībā no veicamās pārbaudes veida ir iespējams, ka nodokļu maksātājs pirms pārbaudes tiks informēts par nākamo pārbaudi ar nodokļu administrācijas paziņojumu. Un ja nodokļu maksātājs ir deklarējis kādu adresi (savu juridisko adresi vai deklarētās dzīvesvietas adresi), tas nozīmē, ka viņš ir norādījis, ka tieši konkrēti uz šo adresi ir sasniedzams tiesiskajās attiecībās ar valsti, līdz ar to viņam būtu jāsaņem paziņojums par pārbaudes veikšanu un arī šai pārbaudes brīdī jābūt sasniedzamam norādītajā adresē. Nodokļu maksātājam būtu jābūt sasniedzam juridiskajā vai deklarētajā adresē ne tikai tad, kad tiek veiktas kādas pārbaudes, bet arī pārējā laikā.  Attiecībā uz likumprojektā iekļauto aizliegumu nodokļu maksātājam pildīt maksājumu saistības vai veikt darījumu ar nodokļu maksātāju, kuram VID apturējis saimniecisko darbību, nodokļu maksātājam pirms veikt darījumu lielāku par 1000 latiem būs jāpārliecinās VID mājas lapā, vai darījuma partnerim nav apturēta saimnieciskā darbība. VID Klientu apkalpošanas centros ir nodrošināta iespēja bez maksas pārliecināties par to, izmantojot tur izvietotos publiski pieejamos datorus.  Ja nodokļu maksātājs turpinās pildīt maksājumu saistības, kas pārsniedz 1000 latus, vai veiks darījumus, kas pārsniedz 1000 latus, ar nodokļu maksātāju, kuram VID apturējis saimniecisko darbību, tad šādas rīcības rezultātā nodokļu maksātājam radušies izdevumi netiks uzskatīti par ar saimniecisko darbību saistītiem izdevumiem. Sods par maksājumu saistību pildīšana vai darījumu veikšanu ar nodokļu maksātāju, kuram VID apturējis saimniecisko darbību ir nosakāms, jo konkrētais nodokļu maksātājs arī pats sevi pasargās no turpmākām nepatikšanām, jo pastāvēs ļoti liela varbūtība, ka nebūs iespējams veikt un pabeigt uzsākto darījumu, jo nodokļu maksātājs, kam būs apturēta saimnieciskā bez VID atļaujas nemaz nedrīkstēs turpināt un pabeigt darījumu. Līdz ar to cietīs arī otra darījuma puse. Līdzīgs pienākums ir noteikts arī attiecībā uz pievienotās vērtības nodokli, proti, apliekamajai personai, veicot priekšnodokļa atskaitījumus, ir pienākums pārliecināties, vai nodokļa rēķinu izsniegusi apliekamā persona. Šādas normas ieviešana disciplinēs nodokļu maksātāju uzmanīgāk attiekties pret darījumiem, kuros tas iesaistās.  Tieslietu ministrijas izstrādāto likumprojektu „Grozījumi Komerclikumā” (VSS-375) un Tieslietu ministrijas izstrādāto likumprojektu „Grozījumi Latvijas administratīvo pārkāpumu kodeksā”” (VSS-415). Likumprojekts ”Grozījumi Latvijas Administratīvo pārkāpumu kodeksā” papildina vairākus likuma pantus ar sankciju ”atņemot tiesības ieņemt noteiktus amatus komercsabiedrībās”, piemēram, likuma 41.pantā minētās sankcijas – atņemt tiesības ieņemt noteiktus amatus komercsabiedrībās” par darba līguma nenoslēgšanu rakstveida formā atkārtoti gada laikā Valsts darba inspekcija piemēros, sadarbojoties arī ar Valsts ieņēmumu dienestu, kurš sniegs informāciju. Tāpat likumprojekts paredz paplašināt Latvijas Administratīvo pārkāpumu kodeksa 159.7 panta otrās daļas sankciju ar Valsts ieņēmumu dienesta tiesībām valdes loceklim atņemt tiesības ieņemt noteiktus amatus komercsabiedrībās. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Likumprojekta tiesiskais regulējums attiecināms gan uz nodokļu administrāciju, t.i., VID, gan nodokļu maksātājiem  Prognozējams, ka 2012.gadā 5 nodokļu maksātāji varētu noslēgt vienošanos ar nodokļu administrāciju par tirgus vērtības (cenas) noteikšanu konkrētam darījumam. Šādu līgumu noslēgšana radīs pozitīvu ietekmi uz komercdarbības vidi, jo nodokļu maksātāji ir ieinteresēti slēgt šādas vienošanās. Ja ir noslēgta šāda vienošanās un tā tiek ievērota, VID nebūs tiesības audita rezultātā precizēt konkrētam darījumam vai darījumu veidam noteikto tirgus vērtību (cenu). Taču tiek prognozēts neliels skaits nodokļu maksātāju, kas slēgs šādu vienošanos, jo, lai to varētu darīt, nodokļu maksātāja pārskata gada neto apgrozījumam jāpārsniedz vienu miljonu latu, turklāt, lai šāda vienošanās tiktu noslēgta, VID ir jāiegulda liels un ļoti nopietns darba, ņemot vērā lielās darījumu vērtības un no šādas vienošanās noslēgtās sekas. OECD vadlīnijās „Par transferta cenām multinacionāliem uzņēmumiem un nodokļu administrācijām” un ES Rīcības kodeksā „Resolution of the Council and of the representatives of the governments of the Member States, meeting within the Council, of 27 June 2006 on a codwe of conduct on trasfer pricing documentation for associated enterprises in the European union (1006/C176/01) ir noteiktas prasības attiecībā uz transfertcenu dokumentāciju.  Attiecībā uz saimnieciskās darbības apturēšanu 2011.gada 5 mēnešos 892 tematiskajās pārbaudēs konstatēti pārkāpumi, t.sk., 38 pārbaudēs konstatēts, ka ar 77 darba ņēmējiem nav noslēgti darba līgumi. Paskaidrojumu reģistrā ir iekļauta informācija par 1635 uzņēmumiem (saistībā ar fiktīvo uzņēmējdarbību), it sevišķi pēdējā laikā tiek saņemti ļoti daudz paskaidrojumi, jo personas, lūdzot sociālo palīdzību, ir konstatējušas, ka ir iesaistītas fiktīvos uzņēmumos, un līdz ar to pabalsts no valsts, no pašvaldības nepienākas. Tādējādi personas ir ieinteresētas uzzināt par savu statusu un ja, piemēram, par samaksu ir piekritušas iesaistīties komercdarbībā, tādējādi atbalstot fiktīvo uzņēmējdarbību, šobrīd ir gatavas atzīt šo pārkāpumu, lai gūtu iespēju pretendēt uz pabalstiem un saņemt tos. 2011.gada 5 mēnešos no VID ar PVN apliekamo personu reģistra pēc VID iniciatīvas ir izslēgtas 2924 personas, šāda izslēgšana būtu uzskatāma par ierobežojošu pasākumu saimnieciskās darbības veikšanai.  Attiecībā uz skaidras naudas ierobežojumiem, 2011.gada 5 mēnešos ir sodīti 66 nodokļu maksātāji, kuru darījumu summa ir pārsniegusi Ls 10000, ņemot vērā ar likumprojektu darījuma summa tiek samazināta uz Ls 5000, prognozējams, ka pārkāpēju skaits būs lielāks. 2010.gadā ir sodīti 4 nodokļu maksātāji, kas nav deklarējuši darījumus, kas pārsniedz Ls 3000, bet nepārsniedz Ls 10000. 2010.gadā ir deklarēti 11 260 skaidrā naudā veiktie darījumi, ieviešot likumprojektā iekļautās normas, deklarēto darījumu skaitam ir jāpalielinās, ņemot vērā, ka summa, kuru sasniedzot skaidrā naudā veiktais darījums ir deklarējams, ir samazināta no Ls 3000 uz Ls 1000. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma  finansiālā ietekme | Paredz noteikt nodokļu maksātājiem pienākumu attiecībā uz informācijas sniegšanu, lai apliecinātu darījuma cenas atbilstību tirgus cenai darījumos ar saistītiem uzņēmumiem. |
| 4. | Tiesiskā regulējuma nefinansiālā ietekme | Nav attiecināms. |
| 5. | Administratīvās procedūras raksturojums | Nodokļu maksātājs būs tiesīgs ierosināt noslēgt vienošanos ar nodokļu administrāciju par tirgus vērtības (cenas) noteikšanu konkrētam darījumam vai darījumu veidam, ja darījuma vērtība ar saistīto ārvalstu personu, pārsniedz vienu miljonu latu gadā, vai plānotajam darījumam pārsniegs vienu miljonu latu gadā.  VID būs pienākums uzturēt riska adrešu sarakstu un regulāri sniegt šo informāciju Uzņēmumu reģistram.  VID būs tiesības apturēt nodokļu maksātāja saimniecisko darbību, ja nodokļu maksātājs izdarīs smagu pārkāpumu, kas ietekmē maksājamo nodokļu apmēru.  VID ir noteikts pienākums trīs darbdienu laikā pēc lēmuma pieņemšanas par nodokļu maksātāja saimnieciskās darbības apturēšanu nosūtīt ziņas par nodokļu maksātāja saimnieciskās darbības apturēšanu Uzņēmumu reģistram, ja tiek apturēta Uzņēmumu reģistra pārziņā esošajā reģistrā ierakstītā nodokļu maksātāja saimnieciskā darbība.  Savukārt valsts notāram attiecīgajā Uzņēmumu reģistra vestajā reģistrā jāveic attiecīga atzīme, ka konkrētajam komersantam apturēta saimnieciskā darbība, saņemot informāciju no VID par nodokļu maksātāja saimnieciskās darbības apturēšanu.  Nodokļu maksātājam pirms veikt darījumu lielāku par 1000 latiem būs jāpārliecinās VID mājas lapā, vai darījuma partnerim nav apturēta saimnieciskā darbība. Ņemot vērā, ka informācija par tiem saimnieciskās darbības veicējiem, kuriem ir apturēta saimnieciskā darbība, tiks publicēta (paziņota) VID mājas lapā, pienākums pārliecināties (turklāt bez maksas) par to, vai uzņēmums, ar kuru ir vēlme sadarboties, nav iekļauts šajā sarakstā, nav uzskatāms par pārlieku lielu administratīvo slogu.  Ja nodokļu maksātājs, kuram apturēta saimnieciskā darbība, nenovērsīs konstatētos pārkāpumus, VID tam neatjaunos saimniecisko darbību. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011** | | Turpmākie trīs gadi (tūkst. latu) | | |
| 2012 | 2013 | 2014 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 40.0 | 40.0 | 40.0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 40.0 | 40.0 | 40.0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 16.0 | 16.0 | 16.0 |
| 2.1. valsts pamatbudžets | 0 | 0 | 16.0 | 16.0 | 16.0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | +28.0 | +28.0 | +28.0 |
| 3.1. valsts pamatbudžets | 0 | 0 | +28.0 | +28.0 | +28.0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  | 0 | 0 |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  | 0 | 0 | 0 |
| 5.2. speciālais budžets |  | 0 | 0 | 0 |
| 5.3. pašvaldību budžets |  | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Tā kā vienošanas līguma noslēgšana prasa 6.mēnešus, maksa par vienošanās līguma noslēgšanu veido 8 000  Maksa par iepriekšējās vienošanās noslēgšanu, ņemot vērā izdevumu aprēķinu, ir Ls 8000  Pie nosacījuma, ka 2012.gadā 5 nodokļu maksātāji slēgs līgumus, ieņēmumi veidos 5 \* 8000 = 40 000  Lai noslēgtu šo vienošanos, nepieciešami 6 mēneši, jo VID ir jāiegulda liels un ļoti nopietns darbs (sešu mēnešu periods saistīts ar: plānoto darījumu ekonomiskās būtības izvērtēšanu, nesaistīto salīdzināmo uzņēmumu atlases izvērtēšanu, aprēķinu izvērtēšanu; kontroles pasākumu veikšanu nepieciešamības gadījumā; informācijas pieprasīšanu citām iestādēm, savukārt, lai pamatotu atteikumu līguma slēgšanā, VID ir jāveic salīdzināmo uzņēmumu atlase, jāsagatavo, jāsaskaņo un jāizdod administratīvais akts), ņemot vērā lielās darījumu vērtības un no šādas vienošanās noslēgtās sekas. Šādu līgumu noslēgšana radīs pozitīvu ietekmi uz komercdarbības vidi, jo nodokļu maksātāji ir ieinteresēti slēgt šādas vienošanās. Ja ir noslēgta šāda vienošanās, un tā tiek ievērota, VID nebūs tiesības audita rezultātā precizēt konkrētam darījumam vai darījumu veidam noteikto tirgus vērtību (cenu). Taču tiek prognozēts neliels skaits nodokļu maksātāju, kas slēgs šādu vienošanos, jo, lai to varētu darīt, nodokļu maksātāja pārskata gada neto apgrozījumam jāpārsniedz vienu miljonu latu. Ņemot vērā šīs vienošanās nozīmīgumu un no tās izrietošās sekas, tiek noteikta šāds maksājuma apmērs. | | | | |
|  |
| 6.2. detalizēts izdevumu aprēķins | |  |  |  |  |  |  | | --- | --- | --- | --- | --- | --- | | **Pozīcija** | **Prognozējamās izmaksas (Ls)** | | **Vienreizējie izdevumi (Ls)** | **Pirmā gada izdevumi (Ls)** (tiek ņemts pilns gads) | **Katra nākamā gada izdevumi (Ls)** | | **Mēnesī** | **Gadā** | | Atalgojums (1 galvenā nodokļu inspektora amata vieta, kura darba pienākumi prasa praktiskās un teorētiskās zināšanas darījumu tirgus cenu noteikšanā ar 11.mēnešalgu grupu un mēnešalgu Ls 971 | 971 | 11652 |  | 11652 | 11652 | | Sociālās apdrošināšanas obligātās iemaksas 24,09% | 234 | 2808 |  | 2808 | 2808 | |  |  |  |  |  |  | | Tālruņa, interneta un pasta pakalpojumi | 16 | 192 | 20 | 212 | 192 | |  |  |  |  |  |  | | Specializētā programmatūra | 23 | 276 |  | 276 | 276 | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  | | Komandējumi un dienesta braucieni | 6 | 72 |  | 72 | 72 | |  |  |  |  |  |  | |  |  |  |  |  |  | |  |  |  |  |  |  | | **Kopā** | **1295** | **15540** | **420** | **15960** | **15540** | | | | | |
| 7. Cita informācija | Attiecībā uz ieraksta izdarīšanu 2013.gadā Uzņēmuma reģistra žurnālā/komercreģistrā par Valsts ieņēmumu dienesta pieņemto lēmumu par nodokļu maksātāja saimnieciskās darbības apturēšanu provizoriski Uzņēmumu reģistram varētu būt nepieciešami valsts budžeta līdzekļi 8712 latu apmērā (gadā veicami aptuveni 2904 ieraksti, no kuriem 1936 ieraksti par pieņemto lēmumu par saimnieciskās darbības apturēšanu, 968 ieraksti par saimnieciskās darbības atjaunošanu). | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Likumprojekts Ministru kabinetā un Saeimā ir izskatāms vienlaicīgi ar:  likumprojektu „Grozījumi Latvijas Administratīvo pārkāpumu kodeksā”, kas paredz administratīvo atbildību gadījumā, ja nodokļu maksātājs pēc saimnieciskās darbības apturēšanas turpina veikt darījumus vai arī tas nav novērsis normatīvo aktu pārkāpumus un ir likvidēts, kā arī noteikt atbildību, ja persona uzsāk jaunu darījumu ar nodokļu maksātāju, kam VID ir apturējis tā saimniecisko darbību un precizē un papildina normas attiecībā uz atbildību par skaidras naudas lietošanas ierobežojumu neievērošanu.  likumprojektu „Grozījumi likumā “Par Valsts ieņēmumu dienestu””, kas nosaka tiesības VID ģenerāldirektoram un viņa vietniekiem, VID ģenerāldirektora pilnvarotajiem struktūrvienību vadītājiem un viņu vietniekiem nodokļu administrēšanā pieņemt lēmumu par kapitālsabiedrības darbības piespiedu izbeigšanu un likvidāciju – atbildīgā Finanšu ministrija  Tieslietu ministrija ir izstrādājusi likumprojektu „Grozījumi Komerclikumā”, kas ir saistīts ar Finanšu ministrijas izstrādātajiem likumprojektiem, un nosaka, kādus statusus komercsabiedrībā aizliegts ieņemt personai, kurai ir atņemtas vai ierobežotas tiesības uz visu veidu komercdarbību vai uz noteiktiem amatiem komercsabiedrības pārvaldes institūcijās, kā arī paredz regulējumu attiecībā uz sabiedrības darbības izbeigšanu, pamatojoties uz nodokļu administrācijas lēmumu - atbildīgā Tieslietu ministrija  Ministru kabineta noteikumi, kas nosaka kārtību, kādā sagatavojama un uzglabājama informācija, kas pamato darījumu vērtības (cenas) atbilstību tirgus vērtībai (cenai) darījumos ar saistītajām personām. – atbildīgā Finanšu ministrija  Saistībā ar likumprojektā iekļautajām normām attiecībā uz saimnieciskās darbības apturēšanu būs nepieciešami grozījumi likumā „Par pievienotās vērtības nodokli” un Ministru kabineta 2006.gada 14.novembra noteikumos Nr.933 „Likuma „Par pievienotās vērtības nodokli” normu piemērošanas kārtība”.  Tiks veikti grozījumi Ministru kabineta 2007.gada 10.aprīļa noteikumos Nr.237 "Skaidrā naudā veikto darījumu deklarēšanas noteikumi" - nosakāma kārtība, kādā deklarējami skaidrās naudas darījumi starp juridisko un fizisko personu – atbildīgā Finanšu ministrija |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |  |
| --- | --- | --- | --- |
| **VI. Sabiedrības līdzdalība un šīs līdzdalības rezultāti** | | | |
| 1. | | Sabiedrības informēšana par projekta izstrādes uzsākšanu | Ministrijā ir notikusi sanāksme par transfertcenu regulējumu. |
| 2. | | Sabiedrības līdzdalība projekta izstrādē | Sanāksmē piedalījās SIA „Pricewaterhousecoopers”, Deloitte, SIA „Ernst & Young Baltic”, Latvijas Zvērinātu revidentu asociācija |
| 3. | | Sabiedrības līdzdalības rezultāti | Sanāksmes rezultātā tika panākta vienošanās par transfertcenu regulējuma iekļaušanu likumā „Par nodokļiem un nodevām, kā arī panākta vienošanās par maksas noteikšanu par iepriekšējās vienošanās noslēgšanu.  Ar Latvijas Darba devēju konfederāciju ir notikusi vienošanās par vienkāršotās likvidācijas virzīšanu, kā rezultātā tiks nodrošināta „tīra” uzņēmējdarbības vide un darījuma partneri tiks pasargāti no dažādiem negatīviem procesiem, kuros var tikt iesaistīti negodīgo uzņēmumu rīcības dēļ. |
| 4. | | Saeimas un ekspertu līdzdalība | Nav |
| 5. | | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un VID. |
| 2. | Projekta izpildes ietekme uz pārvaldes funkcijām | Projektā paredzēto regulējumu nodrošinās VID savu funkciju ietvaros |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projektā paredzēto regulējumu nodrošinās VID savu funkciju ietvaros |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Esošās institūcijas netiek likvidētas. Likumprojekta izpilde notiks esošo valsts institūciju ietvaros. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Esošās institūcijas netiks reorganizētas vai arī apvienotas. Likumprojekta izpilde notiks esošo valsts institūciju ietvaros. |
| 6. | Cita informācija | Nav. |

Finanšu ministrs A.Vilks

2011.08.31. 10:26

4063

Tatjana Trenko, 67083983

[Tatjana.Trenko@fm.gov.lv](mailto:Gunta.Puzule@fm.gov.lv)